b'\n_START_ARTICLE_\nRoy William Neill\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de je bil pomorski kapitan in Neill se je tako leta 1887 rodil na morju ob obali Irske pod imenom Roland de Gostrie. Z re\xc5\xbeiranjem nemih filmov je pri\xc4\x8del leta 1917, v celotni karieri se je podpisal pod 107 filmov, od katerih jih je bilo 40 nemih. \xc4\x8ceprav je bila ve\xc4\x8dina Neillovih filmov nizkoprora\xc4\x8dunskih, je bil znan po re\xc5\xbeiranju filmov s pikolovsko postavljenimi scenami in natan\xc4\x8dno odmerjeno osvetljenostjo. Obe ti zna\xc4\x8dilnosti sta kasneje, ob koncu 40. let postali sinonim za filme noir. Njegov zadnji film, Black Angel (1946), se danes celo obravnava kot film noir._NEWLINE_V nekaterih filmih so ga zabele\xc5\xbeili kot R. William Neill, spet drugod pa kot Roy W. Neill ali samo Roy Neill.Ve\xc4\x8dino svoje kariere je \xc5\xbeivel v ZDA in je imel tudi ameri\xc5\xa1ko dr\xc5\xbeavljanstvo. Med letoma 1935 in 1940 je resda deloval v Londonu, kjer so bile takrat bolj\xc5\xa1e prilo\xc5\xbenosti za delo za ameri\xc5\xa1ke re\xc5\xbeiserje. V tem \xc4\x8dasu je tudi britanski filmski producent Edward Black najel Neilla za film The Lady Vanishes. Kasneje so zaradi zamud v produkciji re\xc5\xbeisersko taktirko namesto Neillu predali Alfredu Hitchcocku._NEWLINE_Neill je umrl v Londonu za sr\xc4\x8dnim napadom.'